Louis Sullivan

[náhľad|Finančná budova, známa ako ''Guaranty Building'', [Buffalo (New York), 1894]]
**Louis Henri Sullivan** (* 3. september 1856, Boston, Massachusetts, USA – † 14. apríl 1924, Chicago, Illinois) bol americký architekt, jeden z najväčších osobností chicagskej školy.

## Život
Sullivan sa narodil do zmiešanej rodiny Íra a Švajčiarky, ktorí však v 40. rokoch 19. storočia emigrovali do Spojených štátov amerických. Vyrastal však spolu so starými rodičmi v South Readingu v štáte Massachusetts. V detstve strávil veľa času skúmaním prírody na farme starých rodičov, kde sa o nej veľa naučil, neskôr spoznával ulice a okolité budovy Bostonu. Práve v tomto čase začal byť fascinovaný budovami a architektúrou. 

Počas štúdia na strednej škole sa stretol s Mosesom Woolsonom, ktorý ako učiteľ urobil na neho veľký dojem. Po skončení školy odišiel Sullivan študovať architektúru na Massachusetts Institute of Technology, avšak po roku štúdia odišiel do Philadelphie, kde začal pracovať u architekta Franka Furnessa.

V roku 1873 však postihla Furnessov ateliér veľká kríza a tak Louis Sullivan musel odísť. Presťahoval sa do Chicaga, kde panoval obrovský „stavebný boom“ po veľkom požiari z roku 1871. Pracoval pre Williama LeBarona Jenneyho, ktorý ako prvý postavil budovu pomocou oceľového skeletu. Avšak po niekoľkých mesiacoch odišiel Sullivan na rok študovať do Paríža na École des Beaux-Arts, kde spoznal renesančné umenie, ktoré ho veľmi ovplyvnilo. Neskôr sa opäť vrátil do Chicaga a začal pracovať ako projektant pre firmu *Joseph S. Johnston & John Edelman*. Tu úspešne navrhol interiér Moody Tebernancle. 

V roku 1883 ukončil úspešný ateliér s Dankmarom Adlerom a vyhodil mladého Wrighta. A v zápätí nato ho opustila manželka. Sullivan začal strácať zákazky, majetok, postavenie. K finančným problémom sa pripojil aj alkoholizmus. Svoje posledné roky prežil Sullivan v Chicagu, z podpory kolegov. Zomrel chudobný a opustený.

## Sullivan, Adler a ich rozvoj
V roku 1879 Sullivana zamestnal Dankmar Adler, kde sa rok nato stal spoločníkom firmy. Tu začali Sullivanove najproduktívnejšie roky. Adler a Sullivan spočiatku dosiahli uznanie ako učitelia architektúry. A aj keď už mali postavených zopár budov v Chicagu, slávu na poli architektúry získali paradoxne až nerealizovanými projektmi do Colorada a Washingtonu. Ich vrcholný projekt v tejto fáze firmy bola *Auditorium Bulding*, postavená v roku 1889 v Chicagu, kde bol okrem 3000 sedadlového divadla taktiež hotel a administratívne priestory. Adler a Sullivan si obsadili najvyššie podlažie budovy pre svoju architektonickú kanceláriu. Po roku 1889 sa kancelária stala známou administratívnymi budovami, predovšetkým *Wainwright Building* v St. Louis (1891) a *Carson Pirie Scott Department Store* v Chicagu (1899). 

Louis Sullivan je mnohými považovaný za prvého architekta, ktorý si vedel naplno predstaviť a realizovať veľké a drahé budovy pomocou nového typu konštrukcie: vysokých oceľových budov (mrakodrapov).

## Projekty a realizácie
**Sullivan a Adler**
*Martin Ryerson Tomb, Graceland Cemetery, Chicago, 1887 
*Auditorium Building, Chicago, 1889
*Carrie Eliza Getty Tomb, Graceland Cemetery, Chicago, 1890-1891
*Administratívna stavba, Wainwright Building, St. Louis, 1890
*Výšková stavba, Guaranty Building Buffalo, 1894-1895 
*Obchodný dom, Schlesinger and Mayer, Chicago, 1899-1904
*Carson Pirie Scott store, Chicago, 1899
*Van Allen Building, Clinton, Iowa, 1914
*Krause Music Store, Chicago final commission, 1922 
**Banky**
*National Farmer's Bank, Owatonna, Minnesota, 1908 
*Peoples Savings Bank, Cedar Rapids, Iowa, 1912 
*Henry Adams Building, Algona, Iowa, 1913 
*Merchants' National Bank, Grinnell, Iowa, 1914 
*Home Building Association Company, Newark, Ohio, 1914

## Zdroje
*Felix Hass.: *Architektúra 20. století*, SPN Praha, 1983
*Prinaová F.: Demartiniová E.: *1000 let architektúry*, Slovart Praha 2006, 430 s., ISBN 80-7209-838-1
*Ungresová L.: *O Architektech, Životy, Díla, Teórie*, Slovart Praha 2004, 374 s., ISBN 80-7209-583-8

## Galéria

Image:Auditorium Building Chicago.jpg|*Auditorium Building*, Chicago
Image:Wainwright building st louis USA.jpg|*Wainwright Building*
Image:Louis Sullivan - cornice detail - Wainwright Building, Seventh + Chestnut Streets, Saint Louis, St. Louis City County, MO.jpg|rímsa *Wainwright Building* 
Image:LSWainrightbldg2.jpg|detail *Wainwright Building* 
Image:Getty tomb chicago louis sullivan.jpg|Hrobka Carrie Eliza Getty
Image:Carsons Pirie Scott & Co.jpg|*Obchod Carson Pirie Scott*
Image:Van Allen July 18, 2005 249.JPG|*Van Allen Building*
Image:Van Allen Column Capital.jpg|*Van Allen Building*, hlavica stĺpa
Image:Van Allen 3.jpg|Detail ornamentu na *Van Allen Building*
Image:Gage Buildings - Chicago, Illinois.jpg|*Gage Building* (vpravo)
Image:Louis Sullivan - exterior - Holy Trinity Russian & Greek Orthodox Church, 1121 North Leavitt Street, Chicago, Cook County, IL.jpg|*Holy Trinity Cathedral*, ruská ortodoxná Katedrála Najsvätejšej Trojice, exteriér
Image:Louis Sullivan - interior - Holy Trinity Russian & Greek Orthodox Church, 1121 North Leavitt Street, Chicago, Cook County, IL.jpg|Katedrála Najsvätejšej Trojice, interiér
Image:OwatonnaBank.JPG|*National Farmer's Bank of Owatonna*
Image:Sidney-ohio-pfsl.jpg|*People's Federal Savings and Loan Association*
Image:Louis Sullivan - Merchants' National Bank, Northwest corner of Fourth Avenue & Broad Street, Grinnell, Poweshiek County, IA.jpg|*Merchants' National Bank*
Image:Harold-c-bradley-house.jpg|Dom Harolda C. Bradleyho, Wisconsin (Prérijný štýl)


## Iné projekty

## Externé odkazy
*The Life of Louis Sullivan 
*Louis Sullivan Collection  biografia, fotografie 

Kategória:Architekti USA
Kategória:Modernistickí architekti
Kategória:Secesní architekti
Kategória:Chicagska škola v architektúre
Kategória:Osobnosti z Bostonu (Massachusetts)
Kategória:Absolventi École nationale supérieure des beaux-arts